Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: az Alkotmánybíróság 30/1998. (VI. 25.) AB határozata,
Paragraph Index: 519

3. Az Mtkt.-t az Országgyûlés 2004. április 5-i ülésén fogadta el. A törvényt az Országgyûlés elnöke 2004. április 7-én küldte át a köztársasági elnöknek sürgõsségi kérelemmel. Az Alkotmány 26. §-ának (1) bekezdése szerint az Országgyûlés által elfogadott törvényt a köztársasági elnök aláírja és gondoskodik a törvény kihirdetésérõl. Az Alkotmány erre tizenöt napos — sürgõsségi kérelem esetén ötnapos — határidõt állapít meg. Az Mtkt. 7. §-ának (1) bekezdése szerint a törvény a kihirdetését követõ 45. napon lép hatályba. A törvénynek az Országgyûlés elnöke által a köztársasági elnökhöz történõ április 7-i megküldését, valamint az Alkotmányban megszabott kihirdetési határidõt alapul véve a törvényben elõírt hatálybalépési idõpont 2004. május 25-e utánra esik. A törvény aláírása esetében azonban a jogszabály kihirdetése 2004 áprilisában megtörténhetett volna. Ez azt jelenti, hogy az Mtkt. 5. §-ának (1) bekezdésében meghatározott, a készletmegállapításnál figyelembe veendõ, 2004. január 1-jei kezdõ idõpont tekintetében a rendelkezés visszaható hatályú. Az Mtkt. 2. §-ának (2) bekezdése és 3. §-ának (1) bekezdése, valamint az arra épülõ többi bekezdése tekintetében — a törvény aláírása és kihirdetése esetén — a kihirdetés megelõzhette volna a 2004. május 1-jével kezdõdõen tanúsítandó magatartást és a következmény alkalmazását; így a visszaható hatály nem állapítható meg. Ebben az esetben is vizsgálandó azonban, hogy megfelelõ idõ állt volna-e rendelkezésre a jogszabály alkalmazásához való felkészülésre. A törvény alkotmányosságának vizsgálata szempontjából közömbös az a tény, hogy az Mtkt. Országgyûlés által

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes